OpenLLM-France/wikimedia huggingface dataset:
# Boxa als Jocs Olímpics d'Estiu de 1932 - pes ploma

El pes ploma va ser una de les vuit proves de boxa que es disputaren als Jocs Olímpics d'Estiu de Los Angeles de 1932. Com la resta de proves de boxa estava reservada sols als homes. La competició es va disputar entre el 9 i el 13 d'agost de 1932. Sols hi podien participar boxejadors que pesessin menys de 57,2 kg kg. Hi van prendre part 12 atletes de 12 nacions diferents.

## Medallistes

| Or | Plata | Bronze |
| Carmelo Robledo (ARG) | Josef Schleinkofer (GER) | Allan Carlsson (SWE) |

## Quadre

| Vuitens de final 9 d'agost | Vuitens de final 9 d'agost | Vuitens de final 9 d'agost | Quarts de final 10 d'agost | Quarts de final 10 d'agost | Semifinals 11 d'agost | Semifinals 11 d'agost | Final 13 d'agost | Final 13 d'agost | Final 13 d'agost |
| 1 | Josef Schleinkofer (GER) | - |
| 16 | lliura | - |
| 16 | lliura | - | Schleinkofer (GER) | PTS |
| | | | Keller (CAN) | L |
| 8 | John Keller (CAN) | - | Keller (CAN) | L |
| 9 | lliura | - | | |
| 9 | lliura | - | | | Schleinkofer (GER) | PTS |
| | | | | | Alessandri (ITA) | L |
| 5 | Gaspare Alessandri (ITA) | - | | | Alessandri (ITA) | L |
| 12 | lliura | - | | | | |
| 12 | lliura | - | Alessandri (ITA) | PTS | | |
| | | | Walter (FRA) | L | | |
| 4 | Henri Walter (FRA) | - | Walter (FRA) | L | | |
| 13 | lliura | - | | | | |
| 13 | lliura | - | | | | | | Schleinkofer (GER) | L |
| | | | | | | | | Robledo (ARG) | |
| 6 | Carmelo Robledo (ARG) | - | | | | | | Robledo (ARG) | |
| 11 | lliura | - | | | | |
| 11 | lliura | - | Robledo (ARG) | PTS | | |
| | | | Smith (IRL) | L | | |
| 3 | Ernest Smith (IRL) | - | Smith (IRL) | L | | |
| 14 | lliura | - | | | | |
| 14 | lliura | - | | | Robledo (ARG) | PTS | Tercer lloc | Tercer lloc | Tercer lloc | Tercer lloc |
| | | | | | Carlsson (SWE) | L |
| 7 | Allan Carlsson (SWE) | PTS | | | | | | Carlsson (SWE) | PTS |
| 10 | Katsuo Kameoka (JPN) | L | | | | | | Alessandri (ITA) | L |
| 10 | Katsuo Kameoka (JPN) | L | Carlsson (SWE) | PTS | | | | Alessandri (ITA) | L |
| | | | Hines (USA) | L |
| 2 | John Hines (USA) | PTS | Hines (USA) | L |
| 15 | Miguel Araico (MEX) | L |

## Referències

* ↑ «Olympedia – Flyweight (≤112 pounds), Men». [Consulta: 22 agost 2024].

## Enllaços externs

* Official Report
* Wudarski, Pawel. «Wyniki Igrzysk Olimpijskich» (en polonès), 1999. [Consulta: 25 març 2008].
# Il finto pazzo per amore

Il finto pazzo per amore és una òpera en dos actes composta per Antonio Sacchini. S'estrenà al Teatro Valle de Roma el carnaval de 1768.
A Catalunya, s'estrenà el 1771 al Teatre de la Santa Creu de Barcelona.

## Referències

* ↑ «Antonio Sacchini». [Consulta: 30 desembre 2017].
* ↑ Alier, Roger. L'òpera a Barcelona: orígens, desenvolupament i consolidació de l'òpera com a espectacle teatral a la Barcelona del segle XVIII. Barcelona: Institut d'Estudis Catalans, 1990. ISBN 8472831655.

## Vegeu també

* Mathias Stabinger (1739-1815) també va estrenar una òpera amb el mateix títol (25 d'octubre de 1782, Moscou).
# Burhanpur

Burhanpur (बुरहानपुर) és una ciutat i municipi de Madhya Pradesh a l'Índia, capital del districte de Burhanpur, a la riba del riu Tapti. La seva població el 2001 era de 194.360 habitants (població el 1881: 30.017 habitants i 1901: 33.341). Fou declarada municipi el 1869. Els edificis antics principals de la ciutat són la Jama Masjid (mesquita) i un palau construït per Akbar conegut com el Fort Roig.

## Història

Fou fundada vers 1400 per Nasir Khan el primer príncep farúquida de Khandesh i va rebre el nom del famós xeic Burhan al-Din de Dawlatabd. En les lluites amb els sultanats veïns fou saquejada diverses vegades pels enemics. El sisè sobirà farúquida va construir la mesquita Jama Masjid que el seu successor va embellir.
El 1600 fou ocupada per Akbar el Gran. Després del 1601 fou capital del govern imperial del Dècan encarregat a prínceps mogols, fins al 1635, quan fou substituïda per Aurangbad i la ciutat fou llavors capital de la suba de Khandesh generalment governada també per un príncep de la dinastia.
El 1685 Aurangzeb va sortir de la ciutat amb un exèrcit per sotmetre el Dècan i quan va quedar sense defensors fou atacada i saquejada pels marathes. Trenta anys després el 1715, la demanda maratha per recaptar el chauth (quarta part) defensada en diverses batalles durant els darrers anys, va ser finalment reconeguda. El 1720 Asaf Jah, governador del Dècan amb títol de Nizam al-Mulk, va residir generalment a Burhanpur on va morir el 1748 quan ja la ciutat havia perdut part de la seva població i havia reduït la seva superfície.
El 1760 després de la batalla d'Udgi, el nizam va cedir Burhanpur el peshwa que 18 anys després (1778) la va transferir a Sindhia. El 1803 fou ocupada pel general Welleslley durant la segona guerra maratha, però va restar en poder de Gwalior quan es va signar la pau. El 1849, hi va haver un greu conflicte entre musulmans i hindús durant un festival hindú. El 1860 per un arranjament de límits entre Gwalior i els britànics, Burhanpur va passar a domini permanent britànic.

## Referències

* Article "Burhanpu" a Encyclopaedia Iranica
# Wobbenbüll

Wobbenbüll (frisó septentrional Wååbel , danès Vobbenbøl) és una ciutat del districte de Nordfriesland, dins l'Amt Nordsee-Treene, a l'estat alemany de Slesvig-Holstein. Es troba a uns 5 km al nord-oest de Husum directament a la costa del Mar del Nord.
# Berta (nom)

Berta és un prenom procedent de berhta, de l'arrel germànica berht, que significa 'brillant', 'famós'. És utilitzat com a nom independent tot i que també va ser utilitzat com a hipocorístic d'Alberta, nom caigut en el desús actualment.

## Personatges il·lustres amb aquest nom

* Berta de Laon, reina de França, esposa de Pipí el Breu i mare de Carlemany.
* Berta de Prüm, dama franca.
* Berta de Savoia, emperadriu del Sacre Imperi Romanogermànic.
* Berta de Toscana, esposa d'Alfons VI de Lleó.
* Berta de Borgonya, esposa de Robert II de França.
* Berta de Roergue, comtessa de Roergue.
* Berta de Bretanya, duquessa de Bretanya.

## Referències

* ↑ Scheler, Auguste; Adenét, Li Rois. Li roumans de Berte aus grans piés (en francès). BoD – Books on Demand, 2024-04-03. ISBN 978-3-385-04934-5.
* ↑ Settipani, Christian. Les ancêtres de Charlemagne (en francès). Infocompo, 1989. ISBN 978-2-906483-28-6.
* ↑ Previté-Orton, Charles William. The early history of the House of savoy, (1000-1233). Cambridge, Univ. Press, 1912, p. 66.
* ↑ Ayguals de Izco, W. Galería regia, o Biografías de los reyes de España. Desde el primero de los Godos hasta Isabel II (en castellà). 1. 2a edició. Madrid: Sociedad Literaria, 1848.
* ↑ «BURGUNDY KINGS» (en anglès). [Consulta: 31 desembre 2020].
* ↑ Barrau, Hippolyte de (1794-1863) Auteur du texte. Documens historiques et généalogiques sur les familles et les hommes remarquables du Rouergue, dans les temps anciens et modernes / par H. de Barrau (en francès), 1853-1860.
* ↑ Morin, Stéphane. Trégor, Goëlo, Penthièvre: le pouvoir des comtes de Bretagne du XIe au XIIIe siècle (en francès). Presses universitaires de Rennes, 2010, p. 123-124. ISBN 978-2-7535-1012-8.
# Boxa als Jocs Olímpics d'Estiu de 1932 - pes wèlter

El pes wèlter va ser una de les vuit proves de boxa que es disputaren als Jocs Olímpics d'Estiu de Los Angeles de 1932. Com la resta de proves de boxa estava reservada sols als homes. La competició es va disputar entre el 9 i el 13 d'agost de 1932. Sols hi podien participar boxejadors que pesessin menys de 66,7 kg kg. Hi van prendre part 16 atletes de 16 nacions diferents.

## Medallistes

| Or | Plata | Bronze |
| Edward Flynn (USA) | Erich Campe (GER) | Bruno Ahlberg (FIN) |

## Quadre

| Vuitens de final 9 d'agost | Vuitens de final 9 d'agost | Vuitens de final 9 d'agost | Quarts de final 10 d'agost | Quarts de final 10 d'agost | Semifinals 11 d'agost | Semifinals 11 d'agost | Final 13 d'agost | Final 13 d'agost | Final 13 d'agost |
| 1 | Edward Flynn (USA) | PTS |
| 16 | Luis Sardella (ARG) | L |
| 16 | Luis Sardella (ARG) | L | Flynn (USA) | PTS |
| | | | Barton (RSA) | L |
| 8 | Dick Barton (RSA) | PTS | Barton (RSA) | L |
| 9 | Larry Flood (IRL) | L | | |
| 9 | Larry Flood (IRL) | L | | | Flynn (USA) | PTS |
| | | | | | McCleave (GBR) | L |
| 5 | Lucien Laplace (FRA) | PTS | | | McCleave (GBR) | L |
| 12 | Carlos Padilla (PHI) | L | | | | |
| 12 | Carlos Padilla (PHI) | L | Laplace (FRA) | L | | |
| | | | McCleave (GBR) | PTS | | |
| 4 | Dave McCleave (GBR) | W | McCleave (GBR) | PTS | | |
| 13 | Al Romero (MEX) | DIS | | | | |
| 13 | Al Romero (MEX) | DIS | | | | | | Flynn (USA) | PTS |
| | | | | | | | | Campe (GER) | L |
| 6 | Erich Campe (GER) | PTS | | | | | | Campe (GER) | L |
| 11 | Aikoku Hirabayashi (JPN) | L | | | | |
| 11 | Aikoku Hirabayashi (JPN) | L | Campe (GER) | PTS | | |
| | | | Jensen (DEN) | L | | |
| 3 | Carl Jensen (DEN) | PTS | Jensen (DEN) | L | | |
| 14 | Nils Althin (SWE) | L | | | | |
| 14 | Nils Althin (SWE) | L | | | Campe (GER) | PTS | Tercer lloc | Tercer lloc | Tercer lloc | Tercer lloc |
| | | | | | Ahlberg (FIN) | L |
| 7 | Luciano Fabbroni (ITA) | PTS | | | | | | Ahlberg (FIN) | wo |
| 10 | Harold Thomas (NZL) | L | | | | | | McCleave (GBR) | |
| 10 | Harold Thomas (NZL) | L | Fabbroni (ITA) | L | | | | McCleave (GBR) | |
| | | | Ahlberg (FIN) | PTS |
| 2 | Bruno Ahlberg (FIN) | PTS | Ahlberg (FIN) | PTS |
| 15 | Tony Mancini (CAN) | L |

## Referències

* ↑ «Olympedia – Welterweight (≤147 pounds), Men». [Consulta: 23 agost 2024].

## Enllaços externs

* Official Report
* Wudarski, Pawel. «Wyniki Igrzysk Olimpijskich» (en polonès), 1999. [Consulta: 25 març 2008].
# L'isola d'amore

L'isola d'amore és una òpera en dos actes composta per Antonio Sacchini. S'estrenà al Teatro Valle de Roma el 27 de gener de 1766.
A Catalunya, s'estrenà el 1771 al Teatre de la Santa Creu de Barcelona.

## Referències

* ↑ Sacchini, Antonio (Maria Gasparo Gioacchino) a operone.de
* ↑ Alier, Roger. L'òpera a Barcelona: orígens, desenvolupament i consolidació de l'òpera com a espectacle teatral a la Barcelona del segle XVIII. Barcelona: Institut d'Estudis Catalans, 1990. ISBN 8472831655.
# Internacional Obrera i Socialista

La Internacional Obrera i Socialista (en alemany Sozialistische Arbeiter-Internationale SAI; en anglès Labour and Socialist International LSI; i en francès Internationale Ouvrière et Socialiste IOS), fundada en 1923 per la fusió de la Segona Internacional i la Unió de Partits Socialistes per l'Acció Internacional. Deixà de funcionar al començar la Segona Guerra Mundial. El seu secretari va ser Friedrich Adler, fins a 1939.
El congrés constituent es va realitzar a Hamburg (Alemanya) entre el 21 i 25 de maig de 1923. Va ser la reconstrucció de la Segona Internacional, que reunia els partits socialistes, laboristes i socialdemòcrata, llevat dels afiliats a la Komintern. El seu contrapart en les organitzacions sindicals era la Federació Sindical Internacional (també anomenada la Internacional d'Amsterdam).
Posteriorment reconstruïda i reforma com la Internacional Socialista en 1951.

## Congressos de la Internacional Obrera i Socialista

* 21 al 25 de maig, 1923, Hamburg (Alemanya)
* 22 al 27 d'agost de 1925, Marsella (França)
* 5 a l'11 d'agost de 1928, Brussel·les (Bèlgica)
* 25 de juliol a l'1 d'agost de 1931, Viena, (Àustria)
A més d'una Conferència Internacional entre el 21 i 25 d'agost de 1933 a París.

## Bibliografia

* Cole, G.D.H. 1959. Historia del pensamiento socialista V: Comunismo y socialdemocracia, 1914-1931. Fondo de Cultura Económica. México.
# Flux elèctric

El flux elèctric es defineix com la integral del camp elèctric sobre una superfície:
    $\Phi _{E}=\int _{S}\mathbf {E} \cdot d\mathbf {S}$
on
    $\Phi _{E}$ és el flux elèctric
    E és el camp elèctric
    dS és el vector normal al diferencial de superfície.
Per poder determinar el flux, cal que la superfície sigui orientable, ja que cal escollir en quin sentit prendrem els vectors dS. En cas que la superfíecie sigui tancada (no tingui vores), sempre prendrem el vector normal cap a fora.

## Referències

* ↑ «Gauss's Law». [Consulta: 9 gener 2021].

## Vegeu també

* Flux magnètic
# Likhi

Likhi són una cadena de muntanyes que divideixen Geòrgia en dues parts: occidental i Oriental. La part occidental fou anomenada successivament Còlquida, Ègrissi, Làzica, Abkhàzia i Imerècia. La part oriental la formaven el Kartli i la Kakhètia.

## Referències

Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Boxa als Jocs Olímpics d'estiu de 1956

En els Jocs Olímpics d'Estiu de 1956 celebrats a la ciutat de Melbourne (Austràlia) es disputaren 10 proves de boxa, totes elles en categoria masculina. La competició se celebrà al West Melbourne Stadium de la capital australiana entre els dies 23 de novembre i 1 de desembre de 1956.
En la competició de boxa participaren un total de 161 boxadors de 34 comitès nacionals diferents.

## Resum de medalles

| Prova | Or | Argent | Bronze |
| - 51 kg | Terence Spinks | Mircea Dobrescu | John Caldwell |
| - 51 kg | Terence Spinks | Mircea Dobrescu | René Libeer |
| - 54 kg | Wolfgang Behrendt | Song Soon-Chung | Claudio Barrientos |
| - 54 kg | Wolfgang Behrendt | Song Soon-Chung | Frederick Gilroy |
| - 57 kg | Vladimir Safronov | Thomas Nicholls | Pentti Hämäläinen |
| - 57 kg | Vladimir Safronov | Thomas Nicholls | Henryk Niedźwiedzki |
| - 60 kg | Richard McTaggart | Harry Kurschat | Anthony Byrne |
| - 60 kg | Richard McTaggart | Harry Kurschat | Anatoly Lagetko |
| - 63.5 kg | Vladimir Yengibaryan | Franco Nenci | Constantin Dumitrescu |
| - 63.5 kg | Vladimir Yengibaryan | Franco Nenci | Henry Loubscher |
| - 67 kg | Nicolae Linca | Fred Tiedt | Nicholas Gargano |
| - 67 kg | Nicolae Linca | Fred Tiedt | Kevin Hogarth |
| - 71 kg | László Papp | José Torres | John McCormack |
| - 71 kg | László Papp | José Torres | Zbigniew Pietrzykowski |
| - 75 kg | Gennadi Schatkov | Ramón Tapia | Gilbert Chabron |
| - 75 kg | Gennadi Schatkov | Ramón Tapia | Victor Zalazar |
| - 81 kg | James Boyd | Gheorghe Negrea | Carlos Lucas |
| - 81 kg | James Boyd | Gheorghe Negrea | Romualdas Murauskas |
| + 81 kg | Pete Rademacher | Lev Mukhin | Daniel Bekker |
| + 81 kg | Pete Rademacher | Lev Mukhin | Giacomo Bozzano |

## Medaller

| Posició | País | | | | Total |
| 1 | Unió Soviètica | 3 | 1 | 2 | 6 |
| 2 | Regne Unit | 2 | 1 | 2 | 5 |
| 3 | Estats Units | 2 | 1 | 0 | 3 |
| 4 | Romania | 1 | 2 | 1 | 4 |
| 5 | Alemanya | 1 | 1 | 0 | 2 |
| 6 | Hongria | 1 | 0 | 0 | 1 |
| 7 | Irlanda | 0 | 1 | 3 | 4 |
| 8 | Xile | 0 | 1 | 2 | 3 |
| 9 | Itàlia | 0 | 1 | 1 | 2 |
| 10 | Corea del Sud | 0 | 1 | 0 | 1 |
| 11 | França | 0 | 0 | 2 | 2 |
| 11 | Polònia | 0 | 0 | 2 | 2 |
| 11 | Sud-àfrica | 0 | 0 | 2 | 2 |
| 14 | Argentina | 0 | 0 | 1 | 1 |
| 14 | Austràlia | 0 | 0 | 1 | 1 |
| 14 | Finlàndia | 0 | 0 | 1 | 1 |

## Referències

* 1 2 «Olympedia – Boxing at the 1956 Summer Olympics». [Consulta: 16 desembre 2024].
# Cenobítids

Els cenobítids (Coenobitidae) són una família de crustacis decàpodes anomurs de la superfamília Paguroidea.

## Taxonomia

La família Coenobitidae inclousdos gèneres descrits:
* Birgus Leach, 1816. Comprèn una sola espècie coneguda, Birgus latro, que és l'artròpode terrestre més gran.
* Coenobita Latreille, 1829. Inclou 17 espècies.

## Referències

* ↑ «WoRMS - World Register of Marine Species - Coenobitidae Dana, 1851». [Consulta: 12 setembre 2021].
# Iwan

Un iwan (del persa إيوان, eyvān, a través de l'àrab إيوان, iwān) o liwan (de l'àrab oral ليوان, līwān) és un element arquitectònic, molt present en l'arquitectura islàmica, que consisteix en un monumental porxo d'entrada en forma d'arc, més decoratiu que funcional.
És originari de l'Orient Mitjà; el seu ús es va desenvolupar durant el període sassànida i va continuar sent un element essencial de l'arquitectura persa des d'aquella època. Un dels primers exemples n'és el palau d'Ardaixir I, que data dels volts de l'any 230.
L'iwan, combinat amb el pla quadrat dels palaus aquemènides, ha donat un model de mesquita anomenat "iranià" (quatre iwans oberts sobre un pati), molt present a l'Iran i en altres països, com l'Uzbekistan i el Pakistan. Les madrasses, el model de les quals va néixer a l'Iran, també utilitzen aquest element i han permès la seva difusió a Síria, a Egipte i al Magrib. L'iwan també és present en altres tipus d'edifici, com ara hospitals i palaus.

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.312. ISBN 84-8332-390-7 [Consulta: 1r desembre 2014].
# Complex de castració

El complex de castració és un terme encunyat per Sigmund Freud als seus escrits sobre el complex d'Èdip; postula una por o ansietat d'arrel profunda en els nens i els homes que s'originaria durant la fase fàl·lica del desenvolupament sexual. Freud pretenia que els nens, en descobrir els genitals femenins, haurien pensat falsament que a la nena li han tallat el penis, probablement com a càstig. Aleshores segons la llegenda freudiana, el nen s'angoixaria que pugui passar-li el mateix. Aquesta teoria obsoleta s'ha de situar en la seva època, en la qual al m´ón burgès s'amagava tot el que era corporal i no es parlava ni de sexe, ni de diferències entre els sexes, i on els nens podien desenvolupar fantasies mítiques, per manca d'informació objectiva sobre un subjecte que era totalment tabú.
El descobriment de la diferència física dels genitals originaria en la nena l'enveja del penis.
El complex de castració, en un sentit literal, significa la por que els testicles siguin extirpats, però més profundament pot simbolitzar la por del nen a perdre, com Èdip, el seu poder (així com el seu objecte estimat, és a dir la seva mare).
# Mutsatsir

Mutsatsir (Musasir) va ser un regne fidel aliat i vassall d'Urartu que posseïa un santuari dedicat al rei Ardini al qual els reis d'Urartu, que tenien com a déu principal a Khaldi, sentien una gran devoció. Va passar a Urartu des del 828 aC i va restar lleial a l'aliança urartiana.
L'any 828 aC el rei d'Assíria Salmanassar III va enviar l'exèrcit al Mutsatsir, però no el va poder sotmetre. El rei d'Urartu diu que en aquest any va dominar el país, però no se sap si per submissió espontània després de l'atac assiri, o va ser conquerit després d'aquest atac aprofitant el desgavell, o bé havia estat conquerit ja poc abans.
Cap al 736 aC i el 735 aC el rei assiri Teglatfalassar III va fer diversos intents per controlar els regnes de Kubutxkia, Mutsatsir i Manna que no van reeixir i es van mantenir lleials a Urartu. Poc temps després d'això trobem el rei Rusa I que va arribar al tron d'Urartu el 735 aC, donar el tron del Mutsatsir un rei amic seu anomenat Urzana. Els fets els explica l'estela de Rusa I trobada a Topzüae on diu que Rusa I va establir a Urzana com a rei i aquest després de 15 de cerimònies religioses d'agraïment, va posar totes les seves forces al servei d'Urartu, i junts, sota advocació de Khaldi, la deïtat tutelar d'Urartu, van envair la terra de Lullu, fent una gran matança d'enemics assiris. La data no s'ha pogut establir però ha de ser posterior al 734 aC i anterior al 715 aC.
El 713 aC, derrotat Rusa I pels assiris es va refugiar junt amb el rei Metatti de Zikurtu a Mutsatsir, que va restar-li fidel. Els assiris van saquejar Urartu, i després van marxar contra Urzana de Mutsatsir i la seva capital va ser saquejada, inclòs el famós temple del déu Ardini. Rusa I va morir el 713 aC i del regne de Mutsatsir ja no se'n torna a parlar.

## Reis

* Urzana cap a l'any 715 aC

## Referències

* ↑ Cassin, Elena (et al.) (eds.). Los imperios del Antiguo Oriente III: la primera mitad del primer milenio. Madrid: Siglo XXI, 1979, p. 8, 13, 25, 34, 50-53, 64. ISBN 9432300489.

## Bibliografia

* R. Grousset, Histoire d'Armenia
* M. Chahin The kingdom of Armenia: a history.
# Boxa als Jocs Olímpics d'estiu de 2004

En els Jocs Olímpics d'Estiu de 2004 celebrats a la ciutat d'Atenes (Grècia) es disputaren 11 proves de boxa, totes elles en categoria masculina. La competició es dugué a terme al Pavelló Olímpic de Boxa de la ciutat de Persisteri.
En la competició de boxa participaren un total de 280 boxadors de 72 comitès nacionals diferents.

## Resum de medalles

| Prova | Or | Argent | Bronze |
| - 48 kg | Yan Bartelemí | Atagün Yalçınkaya | Sergey Kazakov |
| - 48 kg | Yan Bartelemí | Atagün Yalçınkaya | Zou Shiming |
| - 51 kg | Yuriorkis Gamboa | Jérôme Thomas | Fuad Aslanov |
| - 51 kg | Yuriorkis Gamboa | Jérôme Thomas | Rustamhodza Rahimov |
| - 54 kg | Guillermo Rigondeaux | Worapoj Petchkoom | Aghasi Mammadov |
| - 54 kg | Guillermo Rigondeaux | Worapoj Petchkoom | Bahodirjon Sooltonov |
| - 57 kg | Alexei Tichtchenko | Kim Song-Guk | Vitali Tajbert |
| - 57 kg | Alexei Tichtchenko | Kim Song-Guk | Jo Seok-Hwan |
| - 60 kg | Mario Kindelán | Amir Khan | Serik Ieleuov |
| - 60 kg | Mario Kindelán | Amir Khan | Murat Khrachev |
| - 64 kg | Manus Boonjumnong | Yudel Johnson | Boris Georgiev |
| - 64 kg | Manus Boonjumnong | Yudel Johnson | Ionuţ Gheorghe |
| - 69 kg | Bakhtiyar Artayev | Lorenzo Aragón | Kim Jung-Joo |
| - 69 kg | Bakhtiyar Artayev | Lorenzo Aragón | Oleg Saitov |
| - 75 kg | Gaydarbek Gaydarbekov | Gennadiy Golovkin | Andre Dirrell |
| - 75 kg | Gaydarbek Gaydarbekov | Gennadiy Golovkin | Suriya Prasathinphimai |
| - 81 kg | Andre Ward | Magomed Aripgadjiev | Ahmed Ismail |
| - 81 kg | Andre Ward | Magomed Aripgadjiev | Utkirbek Haydarov |
| - 91 kg | Odlanier Solís | Viktar Zuyev | Mohamed Elsayed |
| - 91 kg | Odlanier Solís | Viktar Zuyev | Naser Al Shami |
| + 91 kg | Alexander Povetkin | Mohamed Aly | Michel López |
| + 91 kg | Alexander Povetkin | Mohamed Aly | Roberto Cammarelle |

## Medaller

| Posició | País | | | | Total |
| 1 | Cuba | 5 | 2 | 1 | 8 |
| 2 | Rússia | 3 | 0 | 3 | 6 |
| 3 | Kazakhstan | 1 | 1 | 1 | 3 |
| 3 | Tailàndia | 1 | 1 | 1 | 3 |
| 5 | Estats Units | 1 | 0 | 1 | 2 |
| 6 | Belarús | 0 | 2 | 0 | 2 |
| 7 | Egipte | 0 | 1 | 2 | 3 |
| 8 | Corea del Nord | 0 | 1 | 0 | 1 |
| 8 | França | 0 | 1 | 0 | 1 |
| 8 | Regne Unit | 0 | 1 | 0 | 1 |
| 8 | Turquia | 0 | 1 | 0 | 1 |
| 12 | Alemanya | 0 | 0 | 2 | 2 |
| 12 | Azerbaidjan | 0 | 0 | 2 | 2 |
| 12 | Corea del Sud | 0 | 0 | 2 | 2 |
| 12 | Uzbekistan | 0 | 0 | 2 | 2 |
| 16 | Bulgària | 0 | 0 | 1 | 1 |
| 16 | Itàlia | 0 | 0 | 1 | 1 |
| 16 | Romania | 0 | 0 | 1 | 1 |
| 16 | Síria | 0 | 0 | 1 | 1 |
| 16 | R.P. de la Xina | 0 | 0 | 1 | 1 |

## Referències

* 1 2 «Olympedia – Boxing at the 2004 Summer Olympics». [Consulta: 29 desembre 2024].

## Enllaços externs

* (anglès) Amateur Boxing
# Don McDermott

Don McDermott (Bronx, 7 de desembre de 1929 - 1 de novembre de 2020) va ser un patinador de velocitat estatunidenc, guanyador d'una medalla olímpica.
El 1952 va prendre part en els Jocs Olímpics d'Hivern d'Oslo, on disputà dues proves del programa de patinatge de velocitat. Guanyà la medalla de plata en la prova dels 500 metres, mentre en la dels 1.500 metres fou vint-i-vuitè. Quatre anys més tard, als Jocs de Cortina d'Ampezzo, tornà a disputar dues proves del programa de patinatge de velocitat. En ambdues, els 500 i 1.500 metres quedà en posicions força endarrerides. El 1960 fou l'abanderat estatunidenc en la cerimònia inaugural.
Entre ambdues edicions dels Jocs va lluitar a la Guerra de Corea. El 1976 va ser inclòs al National Speedskating Hall of Fame.

## Referències

* ↑ «1952 Speedskating Silver Medalist Don McDermott Passes Away At 90». .
* 1 2 3 «Olympedia – Don McDermott». [Consulta: 29 gener 2025].